ไฟแนนซ์ทูเดย์
..ใกล้เข้าสู่ช่วงโค้งสุดท้าย สำนักวิเคราะห์ทั้งไทย-เทศ ต่างก็ทยอยกันปรับรีวิวภาวะเศรษฐกิจประเทศไทย ซึ่งส่วนใหญ่ก็ออกมาแย่กว่าเดิมทุกสำนัก
7 ต.ค. 2558

..ใกล้เข้าสู่ช่วงโค้งสุดท้าย สำนักวิเคราะห์ทั้งไทย-เทศ ต่างก็ทยอยกันปรับรีวิวภาวะเศรษฐกิจประเทศไทย ซึ่งส่วนใหญ่ก็ออกมาแย่กว่าเดิมทุกสำนัก
แต่ที่หนักหน่อยต้องยกให้ธนาคารโลก (เวิลด์แบงก์) เพราะเป็นสำนักเดียวที่ฟันธงว่าเศรษฐกิจไทยในปีหน้าจะแย่ลงยิ่งกว่าปีนี้ เผาจริงกันโดยหั่นคาดการณ์จีดีพีลงครึ่งหนึ่ง จาก 4% เหลือแค่ 2% 
ไม่รู้ว่าเห็นตัวเลขแบบนี้แล้ว วิสุทธิ์ ศรีสุพรรณ รมช.คลัง และ วิรไท สันติประภพ ผู้ว่าการธนาคารแห่งประเทศไทย (ธปท.) ที่จะนำทีมเข้าร่วมประชุมประจำปีของธนาคารโลก และกองทุนการเงินระหว่างประเทศ (ไอเอ็มเอฟ) ที่ประเทศเปรู ในวันศุกร์นี้ จะเรียกความเชื่อมั่นของไทยแลนด์บนเวทีโลกอย่างไร  
..ถึงจะมีประกันชีวิต แต่ก็คงดีกว่าถ้าไม่ต้องเคลมอะไรจากอาการเจ็บป่วย
โชน โสภณพนิช บิ๊กบอสกรุงเทพประกันชีวิต เลยจัดการโครงการสร้าง “สวนสุขภาพ เพื่อชีวิตที่มีความสุข” ให้ชาวพิษณุโลก โดยนำรายได้มาจากงาน เดิน-วิ่ง เพื่อสุขภาพการกุศล กรุงเทพประกันชีวิต ฮาล์ฟ มาราธอน เมื่อกลางปีที่ผ่านมา ที่ร่วมจัดกับกรมอนามัย กระทรวงสาธารณสุข และกรุงเทพมหานคร และยังร่วมเชิญชวนคนรักสุขภาพมาร่วม เดิน-วิ่ง ในเช้าวันเสาร์ที่ 10 ต.ค.นี้ ณ สวนเฉลิมพระเกียรติ พระบาทสมเด็จพระเจ้าอยู่หัวฯ 80 พรรษา จ.พิษณุโลก เวลา 05.30-09.00 น.นี้ด้วย
..อัญชลิน พรรณนิภา บอสใหญ่ทีคิวเอ็มฯ โบรคเกอร์ประกันภัย ควงคู่ CEO คู่ใจ-คู่กาย นภัสนันท์ พรรณนิภา เตรียมโปรเจกต์ใหญ่ส่งท้ายปี เปิดตัวภาพยนตร์โฆษณา และก้าวสู่มิติใหม่ของโลกยุคดิจิทัลเร็วๆ